PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT 
asupra propunerii lergislative „Legea Arhivelor” 

 Propunerea legislativă „Legea Arhivelor” a fost transmisă Comisiei pentru cultură, arte, mijloace de informare în masă, cu adresa nr.  P. l. - x  623 din 9 noiembrie 2010.

Comisia pentru cultură, arte, mijloace de informare în masă a fost sesizată în fond cu această propunere legislativă, spre avizare fiind transmisă Comisiei pentru administraţie publică, amenajarea teritoriului şi echilibru ecologic, Comisiei pentru apărare, ordine publică şi siguranţă naţională, Comisiei pentru muncă şi protecţie socială şi Comisiei juridice, de disciplină şi imunităţi care au avizat negativ iniţiativa legislativă. Comisia a examinat avizul favorabil, cu observaţii şi propuneri, emis de Consiliul Legislativ cu nr. 513/27.04.2010, precum şi Punctul de vedere al Guvernului care nu susţine adoptarea acestei iniţiative legislative.

Potrivit prevederilor art. 73 din Constituţia României, republicată, propunerea  legislativă  face parte din categoria legilor organice. 

Propunerea legislativă a fost respinsă de Senat, în şedinţa din 19 octombrie 2010, în calitate de primă Cameră sesizată.


Iniţiativa legislativă are ca obiect de reglementare protejarea documentelor cu valoare arhivistică precum şi organizarea activităţii Arhivelor Naţionale ale României

Iniţiativa legislativă a fost dezbătută în şedinţa Comisiei din data de 19 martie 2013. 

În conformitate cu prevederile art. 55 din Regulamentul Camerei Deputaţilor, republicat la lucrările Comisiei au participat, din partea Arhivelor Naţionale, domnul director Ioan Drăgan şi domnul Cristian Aniţă, şef serviciu. 


La lucrările Comisiei au fost prezenţi 17 deputaţi din totalul de 22 membri ai Comisiei.

Raportul Comisiei a fost adoptat cu unanimitatea voturilor celor prezenţi în sală în momentul votului.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare.
În urma dezbaterii, Comisia pentru cultură, arte, mijloace de informare în masă propune respingerea propunerii legislative „Legea Arhivelor”.
Menţionăm faptul că în dezbaterea Comisiei se află un număr de 11 iniţiative legislative care au ca obiect de reglementare modificarea şi completarea Legii Arhivelor Naţionale nr. 16/1996, cu modificările şi completările ulterioare. Dintre acestea, Propunerea legislativă "Legea Arhivelor" (Pl-x 516/13.09.2011), ai căror iniţiatori sunt foşti şi actuali membri ai Comisiei, a primit un Punct de vedere favorabil din partea Guvernului, sub rezerva însuşirii unor observaţii şi propuneri. În acest sens, la lucrările din 19 martie a.c., membrii Comisiei au hotărât, prin vot, ca în şedinţele viitoare să dezbată această iniţiativă legislativă, urmând ca modificările şi completările propuse prin intermediul celorlalte propuneri legislative, ce vizează acest domeniu, să fie făcute odată cu dezbaterea acesteia. 

     PREŞEDINTE,

                           SECRETAR,


        Gigel – Sorinel ŞTIRBU
                 Florin-Costin PÂSLARU
Consilier parlamentar,                                             Consilier parlamentar,

  Dan Cristina                                                                      Dan Kalber

